IKTATÓSZÁM: 7/526-28/2021 TÁRGY: **A Pécsi Többcélú Agglomerációs Társulás és az általa fenntartott intézmények költségvetési előirányzatainak módosítása átcsoportosítása**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. november 23.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás és a fenntartott intézmények költségvetésében fenntartói engedélyhez kötött átcsoportosítások a következők, melyekhez az intézményvezetők kérik a Társulási Tanács engedélyét.

Az Esztergár Lajos Család- és Gyermekjóléti Szolgálat és Központ telephelyein az év folyamán több irodatechnikai, háztartási és informatikai eszköz elromlott, javításuk nem gazdaságos, emiatt az intézmény eszközparkja fejlesztést és pótlást igényel.

Az informatikai eszközök és programok, a telekommunikációs eszközök és az egyéb üzemeltetéssel kapcsolatos műszaki eszközök vásárlására összességében 4.100.000 forint kiadást eredményez. A fedezet az intézmény 2021. évi költségvetésében - a dologi kiadásokról a beruházási kiadásokra történő előirányzat átcsoportosítással -biztosítható.

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézményeiben az ellátás folyamatos biztosításához informatikai, irodatechnikai és háztartási eszközök beszerzése szükséges 1.981.500 Ft összegben. A 6.300.000 forint értékű beszerzés a társult önkormányzatok által történt finanszírozásból fedezhető.

Az intézményvezetők a munkatársak számára a járványügyi veszélyhelyzet alatt végzett munkájuk elismeréseként az Intézmények költségvetése terhére személyi juttatások előirányzatain belüli átcsoportosítással egyszeri juttatást kívánnak biztosítani, melyhez az alábbi átcsoportosítások szükségesek:

INSZI: Személyi juttatások összege: bruttó 5.975.000 Ft

Munkaadót terhelő járulékok és szociális hozzájárulási adó összege:926.125 Ft

ECSGYK: Személyi juttatások összege: bruttó 6.625.000 Ft

Munkaadót terhelő járulékok és szociális hozzájárulási adó összege:1.026.875 Ft

PKSZAK: Személyi juttatások összege: bruttó 3.150.000 Ft

Munkaadót terhelő járulékok és szociális hozzájárulási adó összege:488.250 Ft

Az Integrált Nappali Szociális Intézmény a NEAK támogatásból származó bevételből személyi juttatások körében meglévő előirányzaton belüli további átcsoportosítással 1.300.000 Ft keretet biztosít a dolgozók jutalmazására.

Kérem a fentiek szíves támogatását.

Pécs, 2021. november 18.

**Pfeffer József**

a Társulás elnöke